Α.Ε. Καβάλας

Η Αθλητική Ένωση Καβάλας (Α.Ε.Κ.) είναι αθλητικό σωματείο που δραστηριοποιείται στο άθλημα του ποδοσφαίρου.Ιστορία (archive) epskavalas.gr Εδρεύει στην πόλη της Καβάλας. Διαθέτει τμήματα ανδρών και γυναικών. Η ομάδα διεξάγει τους εντός έδρας αγώνες της στο Δημοτικό Στάδιο «Άννα Βερούλη».

Το τμήμα ποδοσφαίρου ανδρών αποτελεί μία από τις πλέον επιτυχημένες ομάδες της Καβάλας, καθώς έχει αγωνιστεί σε επίπεδο εθνικών κατηγοριών. Αυτό το διάστημα μετέχει στα τοπικά πρωταθλήματα της Ε.Π.Σ. Καβάλας.

 Τμήμα ποδοσφαίρου ανδρών 

Ιδρύθηκε αρχικά το 1924 ως «Βυζάντιον Καβάλας». Έπειτα από την εγκατάσταση στην πόλη της Καβάλας, Ελλήνων από την Κωνσταντινούπολη, η ομάδα μετονομάστηκε σε «Αθλητική Ένωσις Κωνσταντινουπολιτών Καβάλας» (Α.Ε.Κ. Καβάλας) και ιδρύθηκε επίσημα το 1928. Αρχικά, ο σύλλογος διέθετε τμήματα ποδοσφαίρου, στίβου και κολύμβησης. Εν συνεχεία δημιουργήθηκε και τμήμα υδατοσφαίρισης.«Ιστορικοί περίπατοι στην Καβάλα», ΑΘΛΗΤΙΚΟΙ ΣΥΛΛΟΓΟΙ (archive) Πειραματικό Γυμνάσιο Καβάλας Τη δεκαετία του 1950 δραστηριοποιήθηκε επίσης στα αθλήματα της καλαθοσφαίρισης και της πετοσφαίρισης.

Το ποδοσφαιρικό τμήμα μετείχε στο Πανελλήνιο Πρωτάθλημα της περιόδου 1938–39, καταλαμβάνοντας την 4η θέση του Βορείου Ομίλου με 18 βαθμούς. Επίσης, έλαβε μέρος στο ειδικό πρωτάθλημα για την άνοδο στο Πανελλήνιο Πρωτάθλημα, την περίοδο 1961–62, τερματίζοντας στην τελευταία θέση του βαθμολογικού πίνακα του 2ου Ομίλου του Βορρά, με 23 βαθμούς. Την περίοδο 1964–65 μετείχε στο πρωτάθλημα της Β΄ Εθνικής κατηγορίας, όπου κατέλαβε την 14η θέση με 50 βαθμούς. Το 1965, έπειτα από συμφωνία της διοίκησης της Α.Ε.Κ. Καβάλας με τις αντίστοιχες των Φιλίππων Καβάλας και του Ηρακλή Καβάλας, οι τρεις ομάδες συγχωνεύθηκαν με αποτέλεσμα τη δημιουργία του Αθλητικού Ομίλου Καβάλα.Η ενασχόληση των νέων με τον αθλητισμό -  Μια εμπειρική έρευνα, σελ. 29 (archive) ΤΕΙ-ΑΜΘ Έπειτα από τη συγχώνευση, ο σύλλογος μετονομάστηκε σε «Αθλητική Ένωση Καβάλας» (Α.Ε. Καβάλας), συνεχίζοντας κανονικά τη λειτουργία του.Ιστορία (archive) aek-kavalas.gr

Το ποδοσφαιρικό τμήμα, το οποίο κάποια στιγμή αποτέλεσε συνέχεια της ομάδας «Νεάπολη Καβάλας»,1983-ΟΙ ΠΙΤΣΙΡΙΚΑΔΕΣ ΤΟΥ ΑΡΗ ΖΥΓΟΥ ΚΑΤΑΚΤΟΥΝ ΤΟ ΚΥΠΕΛΟ ΒΟΥΝΙΟΖΟΥ (archive) zygoskavalas.gr μετείχε στο πρωτάθλημα της Εθνικής Ερασιτεχνικής κατηγορίας την περίοδο 1980–81, καταλαμβάνοντας τη 15η θέση του 4ου Ομίλου με 35 βαθμούς. Την επόμενη περίοδο, 1981–82, τερμάτισε στην 11η θέση του 8ου Ομίλου με 26 βαθμούς, γνωρίζοντας έτσι τον υποβιβασμό στις τοπικές κατηγορίες της Ε.Π.Σ. Καβάλας. Την τριετία 1983–1986 αγωνίστηκε στη Δ΄ Εθνική.

 Η διαχρονική πορεία 
 1938–39: Πανελλήνιο
 1964–65: Β΄ Εθνική
 1980–81: Γ΄ Εθνική
 1981–82: Γ΄ Εθνική
 1983–84: Δ΄ Εθνική
 1984–85: Δ΄ Εθνική
 1985–86: Δ΄ Εθνική

 Τμήμα ποδοσφαίρου γυναικών 
Το τμήμα ποδοσφαίρου γυναικών του συλλόγου ιδρύθηκε το 2024 και αγωνίζεται στην Γ΄ Εθνική Κατηγορία.

 Τμήματα υποδομής 
Ο σύλλογος δίνει ιδιαίτερη βαρύτητα στα τμήματα υποδομής.Ζέρβας: «Στόχος της ΑΕ Καβάλας η ανάδειξη ταλέντων» onsports.gr

 Αξιοσημείωτοι πρώην ποδοσφαιριστές 
  Γιάννης Κανάκης
  Δημήτρης Παρίδης
  Στέφανος Δεμίρης
  Χρήστος Μίγκας

 Παραπομπές 

 Εξωτερικοί σύνδεσμοι 

 Αφιέρωμα στην ΑΕΚ Καβάλας από το kavala.original21.com

Κατηγορία:Αθλητικοί σύλλογοι Καβάλας
Κατηγορία:Ποδοσφαιρικές ομάδες Ελλάδας
Κατηγορία:Γυναικείες ποδοσφαιρικές ομάδες Ελλάδας
Κατηγορία:Ιδρύσεις αθλητικών συλλόγων το 1928
Κατηγορία:Ιδρύσεις ποδοσφαιρικών ομάδων το 1928